CELEX: 31985D0434
Language: sl
Date: 1985-09-16 00:00:00
Title: Sklep Sveta z dne 16. septembra 1985 o ustanovitvi Svetovalnega odbora na področju usposabljanja farmacevtov

Pomembno pravno obvestilo

|

31985D0434

Uradni list L 253 , 24/09/1985 str. 0043 - 0044 finska posebna izdaja: poglavje 6 zvezek 2 str. 0114  španska posebna izdaja: poglavje 06 zvezek 3 str. 0034  švedska posebna izdaja: poglavje 6 zvezek 2 str. 0114  portugalska posebna izdaja poglavje 06 zvezek 3 str. 0034 

		Sklep Svetaz dne 16. septembra 1985o ustanovitvi Svetovalnega odbora na področju usposabljanja farmacevtov(85/434/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju predloga Komisije [1],ker se je Svet v svoji Resoluciji z dne 6. junija 1974 o medsebojnem priznavanju diplom, spričeval in drugih dokazil o formalni izobrazbi [2] izrekel za ustanovitev svetovalnih odborov;ker je v okviru medsebojnega priznavanja diplom, spričeval in drugih dokazil o formalni izobrazbi v farmaciji pomembno zagotoviti primerljivo visoko kakovost usposabljanja;ker je, da bi prispevali k doseganju tega cilja zaželeno, da se ustanovi svetovalni odbor, ki bo svetoval Komisiji,SKLENIL:Člen 1V okviru Komisije se ustanovi Svetovalni odbor za usposabljanje farmacevtov, v nadaljevanju "odbor".Člen 21. Naloga odbora je nudenje pomoči pri zagotavljanju primerljivo visoke kakovosti usposabljanja farmacevtov v Skupnosti.2. To nalogo izvaja zlasti:- z izmenjavo splošnih informacij o metodah usposabljanja, o vsebini, stopnji in sestavi teoretičnega in praktičnega študijskega programa v državah članicah,- z razpravo in posvetovanjem za razvijanje skupnih pristopov h kakovosti, ki jo je treba doseči pri usposabljanju farmacevtov in, na primeren način, k sestavi in vsebini takega usposabljanja,- s pregledom nad prilagajanjem usposabljanja farmacevtov glede na razvoj farmacevtske znanosti in pregledom nad metodami poučevanja.3. Odbor sporoča svoja mnenja in priporočila Komisiji in državam članicam vključno s predlogi za spremembe členov, ki se nanašajo na usposabljanje farmacevtov, v Direktivah Sveta 85/432/EGS [3] in 85/433/EGS [4], kadar to ocenjuje za primerno.4. Odbor tudi svetuje Komisiji o vseh zadevah, ki mu jih Komisija predloži v zvezi z usposabljanjem farmacevtov.Člen 31. Odbor sestavljajo po trije strokovnjaki iz vsake države članice, in sicer:- en strokovnjak iz farmacevtske prakse,- en strokovnjak iz ustanov, ki poučujejo farmacijo,- en strokovnjak iz pristojnih oblasti države članice.2. Vsak član ima svojega namestnika. Namestniki se lahko udeležijo sej odbora.3. Člane in njihove namestnike, navedene v odstavku 1 in 2, predlagajo države članice. Člana iz prve in druge alinee odstavka 1 ter njuna namestnika predlagajo iz farmacevtske prakse in iz ustanov, ki poučujejo farmacevtsko vedo. Svet imenuje tako predlagane člane in njihove namestnike za člane odbora.Člen 41. Mandat članov odbora traja tri leta. Člani odbora ostanejo po izteku tega obdobja na položaju, dokler jih ne nadomestijo novi ali se jim ne obnovi mandat.2. Mandat člana lahko preneha pred iztekom obdobja treh let zaradi njegovega odstopa ali smrti ali pa ga nadomesti druga oseba v skladu s postopkom, predpisanim v členu 3. Novi član je imenovan do izteka mandata.Člen 5Odbor izmed svojih članov izvoli svojega predsednika in dva podpredsednika. Odbor sprejme svoj poslovnik. Predsednik odbora sestavi dnevni red sestankov po posvetu s Komisijo.Člen 6Odbor lahko ustanavlja delovne skupine, se obrne na opazovalce ali strokovnjake in jim omogoči, da mu pomagajo v zvezi z vsemi vidiki njegovega dela.Člen 7Za tajniške storitve odbora skrbi Komisija.V Luxembourgu, 16. septembra 1985Za SvetPredsednikM. Fischbach[1] UL C 92, 23.4.1981, str. 2.[2] UL C 98, 20.8.1974, str. 1.[3] UL L 253, 24.9.1985, str. 34.[4] UL L 253, 24.9.1985, str. 37.--------------------------------------------------